Elijah Canlas

Si **Elijah Luiz Madiclum Canlas** (ipinanganak noong Agusto 16, 2000) ay isang Pilipinong aktor at modelong komersyal. Sinimulan niya ang kanyang propesyonal na karera sa pag-arte noong 2014 sa isang malayang pelikulang pinamagatang *Sundalong Kanin*, isang opisyal na paglahok sa Cinemalaya Philippine Independent Film Festival. Sumikat siya sa kanyang gantimpalang-panalong pagganap sa pelikulang *Kalel, 15* kung saan tumanggap siya ng Pinakamahusay na Aktor na gantimpala sa ika-43 Gawad Urian Awards, ika-68 na Gawad FAMAS, ika-17 *Asian Film Festival* sa Roma, Italya, at ika-16 na *Harlem International Film Festival* sa Harlem, New York.

## Unang yugto ng buhay at edukasyon 
Si Elijah Luiz Madiclum Canlas ay ipinanganak noong Agosto 16, 2000 sa Maynila. Siya ang pangalawang anak nina Rommel at Lyn Canlas. Pangalawa sa tatlong magkakapatid, siya ay tinawag na "Jelo" ng kanyang kuyang si Jerom Andrei, at ng kanyang mas batang kapatid na si Jamile Matthew "JM" (2005/06-2003). Aktor ang lahat ng magkakapatid na Canlas na gumanap sa iba't ibang papel sa pelikula, teatro, at telebisyon. Sila ay nalantad sa sining at teatro sa batang edad sapagkat ang kanilang ina ay isang *ballerina*.

Nagtapos si Canlas ng *grade school* sa Statefields School, isang pribadong institusyon na matatagpuan sa Bacoor, Cavite. Noong Junior High School, nag-aral siya ng sining panteatro *Philippine High School for the Arts* at nagtapos siya ng *Senior High School* sa Kolehiyong MINT. Kasalukuyan niyang kinukuha ang kanyang Batsilyer ng Sining sa Sining Pilipino sa Unibersidad ng Pilipinas Maynila habang patuloy niyang hinahabol ang kanyang karera sa pag-arte.

## Karera 
Noong 14 na taong gulang siya, nagsimula siya bilang isa sa apat na bida ng pelikulang *Sundalong Kanin* (2014), isang lahok sa Cinemalaya na pinangunahan at dinirekta ni Janice O'Hara.

Noong 2014, sumubok siya para sa pangunihang papel sa *Kalel, 15* noong pinamagatan pa itong *Son og God*, ngunit hindi tinanggap dahil ang papel na iyon ay dapat na ibibigay sa iba na mukhang anak na mestizo ng isang Espanyol na prayle. Noong 2018 matapos ang apat na taon, nakilala ni Canlas ang direktor na si Jun Robles Lana dahil siya ay naghahanap ng *talent manager*. Habang nagpupulong sila, biglang sinabi ni Lana na maaaring gampanan ni Canlas ang pangunahing papel sa kanyang susunod na pelikula bilang si Kalel.

Isang taon ang lumipas matapos niyang gampanan ang kanyang papel sa pelikulang Edward (2019), nanalo ang kanyang pagganap sa *Best Supporting Actor* na gantimpala (PinakaPASADOng Katuwang na Aktor) mula sa Pampelikulang Samahan ng mga Dalubguro (PASADO), kabilang ang iba pang mga kandidato tulad nina Baron Geisler, Joross Gamboa, at Ian Veneracion. Nanalo din siya sa *Best Acting Ensemble* kasama ang iba pang artista ng pelikulang *Kalel, 15* (2019) sa *PARAGON Critics Choice Awards* noong 2020.

Noong Mayo 2020, isa siya sa naging bida sa isang serye sa Youtube na pinamagatang *Gameboys*. Gawa ng The IdeaFirst Company, isa itong boys love na serye sa Pilipinas tungkol sa kwento ng dalawang lalaki na nagkakilala online sa gitna ng pandemya ng COVID-19. Kasama si Kokoy de Santos bilang si Gavreel Alarcon, bumida si Canlas sa labintatlong parte ng serye bilang si Cairo Lazaro, isang bagong sumisikat na *online game streamer*.  

Noong Agosto 5, napanalunan niya ang kanyang kauna-unahang gantimpala para sa Best Actor sa prestihiyosong ika-17 na *Asian Film Festival* sa Roma, Italya para sa pelikulang *Kalel, 15*. Noong ika-22 ng Disyembre ng parehong taon, pinangngalanan siyang "*Actor of the Year*" ng CNN Philippines. 

## Personal na buhay 
Noong 2021, nakipag-*date* si Canlas kay Miles Ocampo at inihayag ang kanilang relasyon sa publiko noong 2022. Noong 2023, inamin niyang naghiwalay sila ni Ocampo.

Ang kanyang mas batang kapatid, at dating batang aktor na si JM Canlas, ay pumanaw noong Agosto 3, 2023, sa edad na 17. Ang dahilan ng pagpanaw ay hindi ibinahagi, ngunit nagpahiwatig si Jerom na "nahirapan sa kanyang kalusugan ng isip" si JM.

## Pilmograpiya 
### Pelikula 
### Mga serye sa telebisyon 
### Mga seryeng online 
### Bidyong pangmusika 
## Mga parangal at nominasyon 
## Mga sanggunian 
Kategorya:Nabubuhay na mga tao
Kategorya:Ipinanganak noong 2000
Kategorya:Mga artista mula sa Pilipinas